Nafarroako Parlamentuko Landa Garapeneko, Ingurumeneko eta Toki Administrazioko Batzordeak, 2018ko maiatzaren 23an egindako bileran, honako erabaki hau onetsi zuen: “Erabakia. Horren bidez, Landa Garapeneko, Ingurumeneko eta Toki Administrazioko Departamentua premiatzen da lankidetza-hitzarmen bat egin dezan abandonatu eta jasotako zaldiak edukitzearen eremuan lan egiten duten elkarteekin”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Landa Garapeneko, Ingurumeneko eta Toki Administrazioko Departamentua (Abeltzaintza Zerbitzua) premiatzen du 2018. urtean lankidetza-hitzarmen bat egin dezan abandonatu eta jasotako zaldiak edukitzearen eremuan lan egiten duten elkarteekin. Lankidetza-hitzarmen horrek esleitua izanen du beharrezkoa duen laguntza ekonomikoa, elkarteen instalazioak, baliabide materialak eta ibilgailuak hobetzeko eta mantentzeko, eta orain arte eman duten laguntza ematen jarrai dezaten”.

Iruñean, 2018ko maiatzaren 25ean

Lehendakaria: Ainhoa Aznárez Igarza